ddrg/super_eurlex huggingface dataset:
ΚΑΝΟΝΙΣΜΟΣ (ΕΟΚ) αριθ. 3830/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 για την κατάργηση των δασμών και των σταθερών στοιχείων που έχουν καθοριστεί στις συναλλαγές μεταξύ της Κοινότητας των Δέκα και της Ισπανίας και για την εφαρμογή από την Ισπανία του κοινοτικού δασμολογίου στις συναλλαγές με τις τρίτες χώρες, από 1ης Ιανουαρίου 1993

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4,

Εκτιμώντας:

ότι στην πράξη προσχώρησης προβλέπεται η δυνατότητα κατάργησης των δασμών και των άλλων στοιχείων για τα γεωργικά προϊόντα για τα οποία υπάρχουν συναλλαγές μεταξύ της Ισπανίας και της Κοινότητας των Δέκα-

ότι οι ίδιες διατάξεις επιτρέπουν προοδευτική προσέγγιση των δασμών της Ισπανίας προς το κοινό δασμολόγιο-

ότι ο ίδιος κανόνας ισχύει βάσει του άρθρου 78 της πράξης προσχώρησης για τη μείωση, στην Ισπανία, των σταθερών στοιχείων που προορίζονται να εξασφαλίσουν την προστασία της βιομηχανίας μεταποιήσεως-

ότι η Ισπανία υπέβαλε σχετικό αίτημα κατ' αυτή την έννοια-

ότι λόγω της πραγματοποιήσεως της ενιαίας αγοράς χωρίς εσωτερικά σύνορα από 1ης Ιανουαρίου 1993 είναι αναγκαία η κατάργηση των δασμών και των άλλων στοιχείων στις ενδοκοινοτικές συναλλαγές μεταξύ της Κοινότητας των Δέκα και της Ισπανίας και η εφαρμογή ταυτοσήμων δασμών κατά την εισαγωγή στις συναλλαγές με τις τρίτες χώρες-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από 1ης Ιανουαρίου 1993:

- η Ισπανία καταργεί στις συναλλαγές της με την Κοινότητα των Δέκα, για τα προϊόντα που υπόκεινται σε κοινή οργάνωση αγοράς, τους δασμούς και τα σταθερά στοιχεία που προορίζονται να εξασφαλίσουν την προστασία της βιομηχανίας μεταποιήσεως,

- καταργούνται οι δασμοί και τα σταθερά στοιχεία τα οποία προορίζονται να εξασφαλίσουν την προστασία της βιομηχανίας μεταποιήσεως, που εφαρμόζει η Κοινότητα των Δέκα στις εισαγωγές προέλευσης Ισπανίας.

2. Από 1ης Ιανουαρίου 1993, η Ισπανία εφαρμόζει στις συναλλαγές με τις τρίτες χώρες τους δασμούς, που εφαρμόζονται από την Κοινότητα των Δέκα.

Άρθρο 2

Ο παρών κανονισμός αρχίζει να ισχύει από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής
ΚΑΝΟΝΙΣΜΟΣ (ΕΟΚ) αριθ. 315/92 ΤΗΣ ΕΠΙΤΡΟΠΗΣ της 10ης Φεβρουαρίου 1992 για την τροποποίηση του κανονισμού (ΕΟΚ) αριθ. 1538/91 περί λεπτομερειών εφαρμογής του κανονισμού (ΕΟΚ) αριθ. 1906/90 για τον καθορισμό των κανόνων εμπορίας για το κρέας πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1906/90 του Συμβουλίου της 26ης Ιουνίου 1990 περί καθορισμού των κανόνων εμπορίας που εφαρμόζονται για το κρέας πουλερικών (1), και ιδίως το άρθρο 9,

Εκτιμώντας:

ότι το άρθρο 15 του κανονισμού (ΕΟΚ) αριθ. 1538/91 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 2988/91 (3), προβλέπει παρέκκλιση με την οποία έχει επιτραπεί στους εμπορευόμενους να χρησιμοποιούν συσκευασίες που φέρουν παλιές ενδείξεις έως τις 31 Δεκεμβρίου 1991- ότι έχοντας υπόψη τα αποθέματα με παλιά συσκευασία τα οποία υπάρχουν πάντοτε, πρέπει να επιμηκυνθεί η περίοδος εμπορίας για τις μικρομεσαίες επιχειρήσεις και συνεπώς να μεταφερθεί η ημερομηνία στις 31 Μαρτίου 1992-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 15 τέταρτο εδάφιο του κανονισμού (ΕΟΚ) αριθ. 1538/91, οι όροι "της 31ης Δεκεμβρίου 1991" αντικαθίστανται από τους όρους "της 31ης Μαρτίου 1992".

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Φεβρουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 173 της 6. 7. 1990, σ. 1. (2) ΕΕ αριθ. L 143 της 7. 6. 1991, σ. 11. (3) ΕΕ αριθ. L 284 της 12. 10. 1991, σ. 26.
ΚΑΝΟΝΙΣΜΟΣ (ΕΟΚ) αριθ. 3519/92 ΤΗΣ ΕΠΙΤΡΟΠΗΣ της 4ης Δεκεμβρίου 1992 για ορισμένες λεπτομέρειες εφαρμογής σχετικά με το συμπλήρωμα της ειδικής πριμοδότησης για τους παραγωγούς βοείου κρέατος και της πριμοδότησης διατήρησης του κοπαδιού των θηλαζουσών αγελάδων στις Καναρίους Νήσους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), και ιδίως το άρθρο 12,

Εκτιμώντας:

ότι στον κανονισμό (ΕΟΚ) αριθ. 1601/92 προβλέπονται ειδικά μέτρα για τη γεωργική παραγωγή των Καναρίων Νήσων- ότι αυτά περιλαμβάνουν στον τομέα του βοείου κρέατος συμπήρωση της ειδικής πριμοδότησης για τα αρσενικά βοοειδή και της πριμοδότησης για τη διατήρηση του κοπαδιού των θηλαζουσών αγελάδων όπως προβλέπονται από την κοινοτική νομοθεσία- ότι για διοικητική απλούστευση πρέπει να προβλεφθεί ότι η χορήγηση της συμπλήρωσης αυτής θα γίνεται στα πλαίσια των αιτήσεων που υποβάλλονται για τα εν λόγω καθεστώτα πριμοδότησης-

ότι σε εφαρμογή του κανονισμού (ΕΟΚ) αριθ. 1601/92 τα ειδικά μέτρα εφαρμόζονται από την 1η Ιουλίου 1992- ότι πρέπει συνεπώς να προβλεφθεί ότι οι λεπτομέρειες εφαρμογής θα εφαρμοσθούν από την ίδια ημερομηνία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το συμπλήρωμα της ειδικής πριμοδότησης για τα αρσενικά βοοειδή που αναφέρονται στο άρθρο 10 παράγραφος 2 του κανονισμού (ΕΟΚ) αριθ. 1601/92, χορηγείται στο πλαίσιο των αιτήσεων του καθεστώτος της ειδικής πριμοδότησης στους παραγωγούς βοείου κρέατος.

2. Το συμπλήρωμα της πριμοδότησης για τη διατήρηση του κοπαδιού των θηλαζουσών αγελάδων που αναφέρεται στο άρθρο 10 παράγραφος 3 του κανονισμού (ΕΟΚ) αριθ. 1601/92, χορηγείται στο πλαίσιο των αιτήσεων του καθεστώτος της πριμοδότησης για τη διατήρηση του κοπαδιού των θηλαζουσών αγελάδων.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.
ΚΑΝΟΝΙΣΜΟΣ (ΕΟΚ) αριθ. 3832/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 που καταργεί την εγγύηση για τα πιστοποιητικά "ΣΜΣ" που ισχύουν από το 1993 για τις παραδόσεις στην Ισπανία προϊόντων, εκτός των οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3817/92 του Συμβουλίου της 28ης Δεκεμβρίου 1992 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις παραδόσεις προϊόντων εκτός των οπωροκηπευτικών (1), και ιδίως το άρθρο 9,

Εκτιμώντας:

ότι το άρθρο 1 παράγραφος 3 του εν λόγω κανονισμού προέβλεπε ότι η έκδοση πιστοποιητικών ΣΜΣ δεν αποτελεί υποχρεωτική προϋπόθεση για τη σύσταση εγγύησης- ότι η δυνατότητα αυτή προβλέφθηκε ιδίως για να διευκολύνει τις συναλλαγές των εν λόγω προϊόντων- ότι πρέπει να χρησιμοποιείται η δυνατότητα αυτή, προβλέποντας ότι δεν πρέπει να συσταθεί εγγύηση κατά την κατάθεση της αίτησης για την έκδοση των εν λόγω πιστοποιητικών ΣΜΣ-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα πιστοποιητικά "ΣΜΣ" για τα οποία υποβάλλεται αίτηση από 1ης Ιανουαρίου 1993, για τις παραδόσεις στην Ισπανία δεν εφαρμόζονται:

- οι διατάξεις του άρθρου 8 του κανονισμού (ΕΟΚ) αριθ. 3810/91 της Επιτροπής (2) (βόειο κρέας),

- οι διατάξεις του άρθρου 4 του κανονισμού (ΕΟΚ) αριθ. 606/86 (3) (γαλακτοκομικά προϊόντα).

Άρθρο 2

Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) Βλέπε σελίδα 12 της παρούσας Επίσημης Εφημερίδας. (2) ΕΕ αριθ. L 357 της 28. 12. 1991, σ. 53. (3) ΕΕ αριθ. L 58 της 1. 3. 1986, σ. 28.
ΚΑΝΟΝΙΣΜΟΣ (ΕΟΚ) αριθ. 3923/92 ΤΟΥ ΣΥΜΒΟΥΛΙΟΥ της 20ής Δεκεμβρίου 1992 για την κατανομή, για το 1993, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Σουηδίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 11,

την πρόταση της Επιτροπής,

Εκτιμώντας:

ότι η Κοινότητα και η Σουηδία μονογράφησαν συμφωνία για τα αμοιβαία αλιευτικά τους δικαιώματα το 1993, που αναφέρεται, ιδίως, στη χορήγηση ορισμένων ποσοστώσεων αλιείας για τα σκάφη της Κοινότητας στην αλιευτική ζώνη της Σουηδίας G ότι, σύμφωνα με το άρθρο 3 του κανονισμού (ΕΟΚ) αριθ. 3760/92, εναπόκειται στην Κοινότητα να καθορίσει τους όρους υπό τους οποίους μπορούν να χρησιμοποιηθούν αυτές οι ποσοστώσεις αλιευμάτων από τους αλιείς της Κοινότητας G ότι, για να εξασφαλιστεί μια αποτελεσματική διαχείριση των διαθέσιμων αλιευμάτων, θα πρέπει να κατανεμηθούν μεταξύ των κρατών μελών, μέσω χορήγησης ποσοστώσεων σύμφωνα με το άρθρο 4 του κανονισμού (ΕΟΚ) αριθ. 3760/92 G ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 για τη θέσπιση ορισμένων μέτρων ελέγχου για τις αλιευτικές δραστηριότητες (2), όπως τροποποιήθηκε από τον κανονισμό (ΕΟΚ) αριθ. 3483/88 (3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αλιεύσεις που μπορούν να πραγματοποιούν να αλιευτικά υπό σημαία κράτους μέλους από την 1η Ιανουαρίου έως τις 31 Δεκεμβρίου 1993 σε ύδατα που εμπίπτουν στη δικαιοδοσία της Σουηδίας, όσον αφορά την αλιεία, περιορίζονται στις ποσοστώσεις που καθορίζονται στο παράρτημα.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1992.

Για τα Συμβούλιο Ο Πρόεδρος J. GUMMER

(1) ΕΕ αριθ. L 389 της 31. 12. 1992, σ. 1.

(2) ΕΕ αριθ. L 207 της 29. 7. 1987, σ. 1.

(3) ΕΕ αριθ. L 306 της 11. 11. 1988, σ. 2.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΟΚ) αριθ. 3876/92 ΤΟΥ ΣΥΜΒΟΥΛΙΟΥ της 28ης Δεκεμβρίου 1992 για την τροποποίηση του κανονισμού (ΕΟΚ) αριθ. 4007/87 για την παράταση της περιόδου που προβλέπεται στο άρθρο 90 παράγραφος 1 και στο άρθρο 257 παράγραφος 1 της πράξης προσχώρησης της Ισπανίας και της Πορτογαλίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 2 και το άρθρο 257 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι το άρθρο 90 παράγραφος 1 και το άρθρο 257 παράγραφος 1 της πράξης προσχώρησης έχουν προβλέψει μια περίοδο κατά τη διάρκεια της οποίας μπορούν να ληφθούν μεταβατικά μέτρα για να διευκολυνθεί το πέρασμα από τα υπάρχοντα καθεστώτα στην Ισπανία και στην Πορτογαλία πριν από την προσχώρηση στα καθεστώτα που προκύπτουν από την εφαρμογή της κοινής οργανώσεως των αγορών με τους όρους που καθορίζονται στην πράξη προσχώρησης, και ιδίως για να αντιμετωπισθούν αισθητές δυσκολίες θέσης σε εφαρμογή των νέων καθεστώτων στην προβλεπόμενη ημερομηνία- ότι η ημερομηνία λήξεως της περιόδου αυτής, που καθορίστηκε στις 31 Δεκεμβρίου 1987 στην πράξη προσχώρησης, παρατάθηκε με τον κανονισμό (ΕΟΚ) αριθ. 4007/87 (2) μέχρι τις 31 Δεκεμβρίου 1992 για την Ισπανία και την Πορτογαλία-

ότι παρά την πρόοδο που πραγματοποιήθηκε τα τελευταία χρόνια, συναντώνται ειδικές δυσκολίες ανάλογα με τους τομείς στο ένα ή στο άλλο μέλος, που δεν μπορούν να αντιμετωπιστούν μέχρι τις 31 Δεκεμβρίου 1992- ότι, συνεπώς, ενδείκνυται η παράταση της εν λόγω περιόδου κατά ένα έτος για την Ισπανία και την Πορτογαλία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 4007/87, τροποποιείται ως εξής:

1. Στο πρώτο εδάφιο, η ημερομηνία "31 Δεκεμβρίου 1992", που αφορά την Ισπανία αντικαθίσταται από την ημερομηνία "31 Δεκεμβρίου 1993".

2. Στο δεύτερο εδάφιο, η ημερομηνία "31 Δεκεμβρίου 1992", που αφορά την Πορτογαλία αντικαθίσταται από την ημερομηνία "31 Δεκεμβρίου 1993".

Άρθρο 2

Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Δεκεμβρίου 1992. Για το Συμβούλιο

Ο Πρόεδρος

J. GUMMER

(1) Γνώμη που διατυπώθηκε στις 18 Δεκεμβρίου 1992 (δεν δημοσιεύθηκε ακόμη στην Επίσημη Εφημερίδα). (2) ΕΕ αριθ. L 378 της 31. 12. 1987, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 477/92 (ΕΕ αριθ. L 55 της 29. 2. 1992, σ. 1).
ΚΑΝΟΝΙΣΜΟΣ (ΕΟΚ) αριθ. 3779/92 ΤΗΣ ΕΠΙΤΡΟΠΗΣ

της 23ης Δεκεμβρίου 1992

για την τροποποίηση του καταλόγου που είναι προσαρτημένος στον κανονισμό (ΕΟΚ) αριθ. 55/87 για την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να χρησιμοποιούν δοκότρατες σε ορισμένες περιοχές της Κοινότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΟΚ) αριθ. 3034/92 (2),

τον κανονισμό (ΕΟΚ) αριθ. 55/87 της Επιτροπής της 30ής Δεκεμβρίου 1986 για την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να χρησιμοποιούν δοκότρατες σε ορισμένες περιοχές της Κοινότητας (3), όπως τροποποιήθηκε τελευταία από τον κανονισμό (ΕΟΚ) αριθ. 1936/92 (4), και ιδίως το άρθρο 3,

Εκτιμώντας:

ότι οι αρχές των Κάτω Χωρών και της Δανίας ζήτησαν να αντικατασταθούν στον κατάλογο που επισυνάπτεται στον κανονισμό (ΕΟΚ) αριθ. 55/87 οκτώ σκάφη που δεν ανταποκρίνονται στις απαιτήσεις του άρθρου 1 παράγραφος 2 του ιδίου κανονισμού 7

ότι οι εθνικές αρχές έχουν δώσει όλη την πληροφόρηση βάσει της απαίτησης που προκύπτει από το άρθρο 3 του κανονισμού (ΕΟΚ) αριθ. 55/87 7 ότι, από την αξιολόγηση της πληροφορίας αυτής, προκύπτει ότι πληρούνται οι απαιτήσεις του κανονισμού 7 ότι τα εν λόγω σκάφη μπορούν να αντικατασταθούν στον πίνακα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 55/87 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1992. Για την Επιτροπή

Manuel MARΝN

Αντιπρόεδρος

ΠΑΡΑΡΤΗΜΑ

Το παράρτημα του κανονισμού (ΕΟΚ) αριθ. 3715/91 τροποποιείται ως κάτωθι:

Σκάφη που αντικαθίστανται: >ΘΕΣΗ ΠΗΝΑΚΑ>

Σκάφη που αντικαθιστούν τα παραπάνω αναφερόμενα σκάφη:

>ΘΕΣΗ ΠΗΝΑΚΑ>
24.12.92 ΕπίσημηΕφημερίδατωνΕυρωπαϊκώνΚοινοτήτων Αριθ.L380/27
ΚΑΝΟΝΙΣΜΟΣ (ΕΟΚ)αριθ.3741/92ΤΗΣΕΠΙΤΡΟΠΗΣ
της23ηςΔεκεμβρίου1992
περίθεσπίσεωςτωνοριστικώνμέτρωνωςπροςτηνέκδοσητωνπιστοποιητικών «ΣΜΣ»
στοντομέατουγάλακτοςκαιτωνγαλακτοκομικών προϊόντωνόσοναφοράτηνΙσπανία
ότιηΕπιτροπήέχειθεσπίσει,βάσειεπείγουσαςδιαδικα­
σίας,τακατάλληλασυντηρητικάμέτραμετουςκανονι­
σμούς(ΕΟΚ)αριθ.3130/92(5),(ΕΟ)αριθ.3230/92(6)και
(ΕΟΚ)αριθ.3345/92(7)*ότιπρέπειναληφθούνοριστικά
μέτρα·ότι,λαμβανομένης υπόψητηςκατάστασηςτης
αγοράςστηνΙσπανία,δενείναιπροςτοπαρόνδυνατήη
αύξησητουενδεικτικούανώτατουορίου■
ότι,βάσειτωνοριστικώνμέτρωνπουαναφέρονταιστο
άρθρο85παράγραφος 3τηςσυνθήκηςπροσχώρησης ,πρέπει
ναεπιβεβαιωθείηαναστολήτηςχορήγησηςτωνπιστοποιη­
τικών«ΣΜΣ»πουπροβλέπεταιστουςπροαναφερόμενους
κανονισμούςέωςτοτέλοςΝοεμβρίου1992καιότιοικανο­
νισμοί(ΕΟΚ)αριθ.3130/92,(ΕΟΚ)αριθ.3230/92και
(ΕΟΚ)αριθ.3345/92καθόρισαντηνημερομηνίαυποβολής
τωννέωναιτήσεωνγιαόλαταπροϊόντα ·
ότιταμέτραπουπροβλέπονταιστονπαρόντακανονισμό
είναισύμφωναμετηγνώμητηςΕπιτροπήςΔιαχείρισης
ΓάλακτοςκαιΓαλακτοκομικών Προϊόντων,HΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας
τηνπράξηπροσχώρησηςτηςΙσπανίαςκαιτηςΠορτογαλίας
καιιδίωςτοάρθρο85παράγραφος 3,
τονκανονισμό(ΕΟΚ)αριθ.569/86τουΣυμβουλίουτης25ης
Φεβρουαρίου 1986γιατονκαθορισμότωνγενικώνκανόνων
εφαρμογήςτουσυμπληρωματικού μηχανισμούπουεφαρμό­
ζεταικατάτιςσυναλλαγές('),όπωςτροποποιήθηκε τελευ­
ταίααπότονκανονισμό(ΕΟΚ)αριθ.3296/88(2),καιιδίως
τοάρθρο7παράγραφος 1,
Εκτιμώντας :
ότιoκανονισμός(ΕΟΚ)αριθ.606/86τηςΕπιτροπήςτης
28ηςΦεβρουαρίου 1986γιατονκαθορισμότωνλεπτομε­
ρειώνεφαρμογήςτουσυμπληρωματικού μηχανισμούκατά
τιςσυναλλαγέςγαλακτοκομικών προϊόντωνπουεισάγονται
στηνΙσπανία,προέλευσηςτηςΚοινότηταςτωνΔέκακαι
απότηνΠορτογαλία(3),όπωςτροποποιήθηκε τελευταία
απότονκανονισμό(ΕΟΚ)αριθ.705/92(4),καθορίζειτο
ενδεικτικόανώτατοόριογιατηνεισαγωγήστηνΙσπανία
ορισμένωνπροϊόντωντουτομέατουγάλακτοςκαιτων
γαλακτοκομικών προϊόντωνγιατοέτος1992·
ότιοιαιτήσειςγιαέκδοσηπιστοποιητικών «ΣΜΣ»που
έχουνυποβληθείμόνοστηνΚοινότητατωνΔέκααπό21
έως23Οκτωβρίου1992,από26έως30Οκτωβρίου1992και
από9έως13Νοεμβρίου1992γιατιςκατηγορίεςτυριών3,4,
5ακαι6,αφορούνποσότητεςυπερβαίνουσες τοτμήματου
ενδεικτικούανώτατουορίουπουισχύειγιατονΝοέμβριο
1992·ΕΞΕΔΩΣΕΤΟΝΠΑΡΟΝΤΑΚΑΝΟΝΙΣΜΟ :
ΑρSρο1
Hέκδοσηπιστοποιητικών «ΣΜΣ»πουζητούνταιστην
ΚοινότητατωνΔέκαγιαταπροϊόνταπουαναφέρονται
στουςκανονισμούς (ΕΟΚ)αριθ.3130/92,(ΕΟΚ)αριθ.
3230/92και(ΕΟΚ)αριθ.3345/92αναστέλλεταιοριστικά,
γιατονΝοεμβρίου1992.
'ΑρSρο2
Oπαρώνκανονισμόςαρχίζειναισχύειτηντρίτηημέρααπό
τηδημοσίευσήτουστηνΕπίσημηΕφημερίδατωνΕυρω­
παϊκώνΚοινοτήτων .
Oπαρώνκανονισμόςείναιδεσμευτικόςωςπροςόλαταμέρητουκαιισχύειάμεσασεκάθε
κράτοςμέλος.
Βρυξέλλες23Δεκεμβρίου1992.
ΓιaτηνΕπιτροπή
RayMACSHARRY
ΜέλοςτηςΕπιτροπής
(')ΕΕαριθ.L55της1.3.1986,σ.106.
(2)ΕΕαριθ.L293της27.10.1988,σ.7.
(3)ΕΕαριθ.L58της1.3.1986,σ.28.
(4)ΕΕαριθ.L75της31.3.1992,σ.29.(5)ΕΕαριθ.L313της30.10.1992,σ.13.
(6)ΕΕαριθ.L321της6.11.1992,σ.8.
(7)ΕΕαριθ.L336της20.11.1992,σ.18.
ΚΑΝΟΝΙΣΜΟΣ (ΕΟΚ) αριθ. 3743/92 ΤΗΣ ΕΠΙΤΡΟΠΗΣ της 23ης Δεκεμβρίου 1992 περί αποκαταστάσεως της εφαρμογής τελωνειακών δασμών για προϊόντα του κωδικού ΣΟ 2933 71 00, καταγωγής Πολωνίας, δικαιούχου των προβλεπόμενων οροφών στον κανονισμό (ΕΟΚ) αριθ. 521/92 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 521/92 του Συμβουλίου της 27ης Φεβρουαρίου 1992 για το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα γεωργικά και βιομηχανικά προϊόντα, καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής Δημοκρατίας (ΤΣΟΔ) (1), και ιδίως το άρθρο 3,

Εκτιμώντας:

ότι, με βάση το άρθρο 1 του εν λόγω κανονισμού, χορηγείται το προτιμησιακό δασμολογικό καθεστώς στην Ουγγαρία, Πολωνία και την Τσεχική και Σλοβακική Ομοσπονδιακή Δημοκρατία (ΤΣΟΔ), κυρίως στα πλαίσια των προτιμησιακών δασμολογικών οροφών που ορίζονται στη στήλη 5 του παραρτήματος Ι του εν λόγω κανονισμού-

ότι, σύμφωνα με το άρθρο 3 του ίδιου κανονισμού, μόλις καλύπτονται οι οροφές, η Επιτροπή μπορεί να επαναφέρει με κανονισμό, ώς το τέλος του ημερολογιακού έτους, την είσπραξη των τελωνειακών δασμών που εφαρμόζονται έναντι των εν λόγω τρίτων χωρών-

ότι οι εισαγωγές των προϊόντων που αναφέρονται στο παράρτημα και κατάγονται από την Πολωνία και τυγχάνουν δασμολογικών προτιμήσεων έφθασαν κατά καταλογισμό την εν λόγω οροφή-

ότι ενδείκνυται να επαναφερθούν οι δασμοί για τα εν λόγω προϊόντα, έναντι της εν λόγω χώρας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 27 Δεκεμβρίου 1992, η είσπραξη δασμών, που ανεστάλη το 1992 βάσει του κανονισμού (ΕΟΚ) αριθ. 521/92 επαναφέρεται κατά την εισαγωγή στην Κοινότητα των προϊόντων που αναφέρονται στο παράρτημα, καταγωγής Πολωνίας.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1992. Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 56 της 29. 2. 1992, σ. 12.

ΠΑΡΑΡΤΗΜΑ

Αύξων

αριθμός Κωδικός ΣΟ Περιγραφή εμπορευμάτων 21.0081 2933 71 00 6-Εξανολακτάμη (ε-καπρολακτάμη)
ΚΑΝΟΝΙΣΜΟΣ (ΕΟΚ) αριθ. 3684/92 ΤΗΣ ΕΠΙΤΡΟΠΗΣ της 17ης Δεκεμβρίου 1992 περί παρατάσεως του κανονισμού (ΕΟΚ) αριθ. 3779/91 περί καθορισμού των επιστροφών κατά την εξαγωγή δεματοποιημέου καπνού συγκομιδής 1991

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 9 παράγραφος 2 τρίτο εδάφιο πρώτη περίπτωση,

Εκτιμώντας:

ότι οι επιστροφές κατά την εξαγωγή για ορισμένες ποικιλίες καπνού της συγκομιδής 1991 έχουν καθοριστεί από τον κανονισμό (ΕΟΚ) αριθ. 3779/91 της Επιτροπής (3)-

ότι η τελευταία προθεσμία χορηγήσεως των επιστροφών αυτών έχει καθοριστεί η 31 Δεκεμβρίου 1992- ότι, για ορισμένες ποικιλίες των καπνών αυτών, παρουσιάζονται δυνατότητες εξαγωγής μετά την ημερομηνία αυτή- ότι είναι σκόπιμο να χορηγηθούν επιστροφές για τις εν λόγω ποικιλίες της συγκομιδής 1991 για να επιτραπεί η πραγματοποίηση των εξαγωγών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ημερομηνία "31 Δεκεμβρίου 1992" που εμφαίνεται στο άρθρο 2 του κανονισμού (ΕΟΚ) αριθ. 3779/91 αντικαθίσταται από την ημερομηνία "30 Ιουνίου 1993".

Άρθρο 2

Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 94 της 28. 4. 1970, σ. 1. (2) ΕΕ αριθ. L 91 της 7. 4. 1992, σ. 1. (3) ΕΕ αριθ. L 356 της 24. 12. 1991, σ. 54.